Al-Musta'in

Abū al-ʿAbbās Aḥmad bin Muḥammad bin Muḥammad al-Mustaʿīn bi-ʾllāh (bhâsa Arab: أبو العباس أحمد بن محمد بن محمد; 836 – 17 Oktober 866), lebbi èkennal kalabân gellar pamarènta'anna Al-Mustaʿīn (836 – 17 Oktober 866) panèka khalifah Abbasiyah ḍâri taon 862 kantos 866, è jhâman "Anarki è Samarra". Saellana sèdhâna Khalifah sabelluna, al-Muntashir (sè ghi' ta' ngangka' panerrossa), para pamimpin militèr Turki mabâḍâ dèwan ghâbây mèlè sè aghentè'è. Salèrana ta' riḍâ' anḍi' al-Mu'tazz otabâ tarètan-tarètanna, dhâddhina salèrana mèlè Ahmad bin Muhammad (أحمد بن محمد), panakanna Al-Mutawakkil, sè ngala' nyama pamarènta'an aropa al-Mustaʿīn bi-ʾllāh (المستعين بالله "salèrana sè nyarè bhântowan Allah").

 Kalahèran bân Kaoḍi'ân 
Ahmad bin Muhammad (al-Musta'in) panèka pottrana pangèran Abbasiyah Muhammad bin al-Mu'tashim bân èbhuna panèka sellir ḍâri provinsi Sisilia sè anyama Makhariq. Al-Musta'in panèka kompoyya khalifah al-Mu'tashim (marènta taon 833–842). Salèrana panèka panakanna khalifah al-Watsiq (marènta taon 842–847) bân khalifah al-Mutawakkil (marènta taon 847–861).

Om-ma, khalifah al-Mutawakkil (marènta taon 847–861) ampon aghâbây rancana suksèsi sè bhâkal awârisaghi kakhalifahan ka pottra-pottrana saellana sèdhâ, salèrana bhâkal èghentè sareng ana' sulung, nyamana al-Muntashir, sè kaḍuwâ' panèka ka al-Mu'tazz tor ka al-Mu'ayyad.Bosworth, C.E. (1993). "al-Muntasir". Dalam Bosworth, C. E.; van Donzel, E.; Heinrichs, W. P. & Pellat, Ch. (ed.). Encyclopaedia of Islam. Volume VII: Mif–Naz (Edisi 2). Leiden: E. J. Brill. ISBN 978-90-04-09419-2. kaca 793 È bulân Dèsèmber 861 al-Mutawakkil èpatè'è sareng kalompo' perwira militèr Turki, mongkèn ghânèka polana sokongan al-Muntashir. Bâkto jhâman pamarènta'an al-Muntashir sè sakejjhâ' (marènta taon 861–862), Turki nekkan salèrana ghâbây mataḍâ' al-Mu'tazz bân al-Mu'ayyad ḍâri suksèsi. Bâkto al-Muntashir sèdhâ, perwira Turki saroju' ghâbây ngangka' sapopona khalifah al-muntashir, nyamana al-Musta'in.Bosworth, C.E. (1993). "al-Muntasir". Dalam Bosworth, C. E.; van Donzel, E.; Heinrichs, W. P. & Pellat, Ch. (ed.). Encyclopaedia of Islam. Volume VII: Mif–Naz (Edisi 2). Leiden: E. J. Brill. ISBN 978-90-04-09419-2. kaca 583

 Pamarènta'an 
Khalifah anyar kasebbhut ngaddhebbhi pangrosaghân rajâ è Samarra ghâbây nyokong al-Mu'tazz sè ta' ngaollè hak-ghâ. para pangrosak è patè'è sareng militèr tapè korban è ḍuwâ' pihak paḍâ bânnya'. Al-Musta'in, kobâtèr jhâ' al-Mu'tazz otabâ al-Mua'yyad bisa maksa klaim salèrana ka kakhalifahan, sè partama, ausaha nyuwap al-Mu'tazz bân al-Mua'yyad, saellana ghânèka khalifah mamaso' al-Mu'tazz bân al-Mua'yyad ka penjara.Saliba, George, ed. (1985). The History of al-Ṭabarī, Volume XXXV: The Crisis of the ʿAbbāsid Caliphate: The Caliphates of al-Mustaʿīn and al-Muʿtazz, A.D. 862–869/A.H. 248–255. Seri SUNY dalam Studi Timur Dekat. Albany, New York: State University of New York Press. ISBN 978-0-87395-883-7. kaca 6-7

 Sombher-sombher